cyanic-selkie/wikianc huggingface dataset:
V. E. V. Wessman
Wessman työskenteli vuosina 1906–1925 suomen ja ruotsin sekä uskonnon opettajana Tammisaaressa, Maarianhaminassa, Turussa ja Porvoossa. Vuosina 1925–1947 hän oli historian ja yhteiskuntaopin opettajana Tammisaaren seminaarissa. Hän oli myös pohjoismaisen filologian dosentti Helsingin yliopistossa vuosina 1937–1942. Wessman keräsi ja julkaisi suomenruotsalaista perinnetietoa ja murreaineistoa. Hän julkaisi vuosina 1925–1932 neliosaisen teoksen Samling av ord ur östsvenska folkmål, johon oli koottu suomenruotsalaisia murresanoja ja joka täydensi Herman Vendellin aiemmin kokoamaa sanakirjaa, sekä toimitti aikakauskirja Finlands svenska folkdiktningiin kahdeksan numeroa, joiden aiheina olivat kansanlaulut, uskomukset, arvoitukset ja leikit. Erityisesti Wessmania kiinnosti Uudenmaan ruotsalaismurre. Hän julkaisi myös kolmiosaisen teoksen kotipitäjänsä Sipoon historiasta (Boken om Sibbo, 1925–1929).
Rannikkotöpösieppo
Rannikkotöpösieppo (Batis minor) eli aiemmalta nimeltään hupputöpösieppo on afrikansieppojen heimoon kuuluva varpuslintu.
Levinneisyys
Rannikkotöpösieppoa tavataan Keniassa, Somaliassa ja Tansaniassa. Lajin on raportoitu olevan yleinen. Se on luokiteltu elinvoimaiseksi.
Erich
Erich on saksalaisperäinen nimi. Nimen muita muotoja ovat Erik ja Eerik. Nimen kantajia:
OneRepublicin diskografia
Tämä on yhdysvaltalaisen pop rock-musiikkia esittävän yhtyeen OneRepublicin diskografia.
Liber AL vel Legis
Lain kirja eli Liber AL vel Legis on keskeinen teos Thelemassa. Sen on kirjoittanut Aleister Crowleyn vuonna 1904 Kairossa. Teoksen kokonainen nimi on Liber AL vel Legis, sub figura CCXX, as delivered by XCIII=418 to DCLXVI, ja englanniksi teos tunnetaan nimellä Book of the Law. Theleman lait pohjautuvat tähän teokseen, erityisesti säkeisiin AL I:40 ”Tee mitä Tahdot on oleva koko Laki” ja AL I:57 Rakkaus on Laki, Rakkaus Tahdon alla.
Kirjassa on kolme lukua, jotka Crowley kirjoitti kolmena maaliskuun päivänä, 8.–10. maaliskuuta. Crowleyn mukaan henkiolento nimeltä Aiwaz saneli hänelle kirjan tekstin niinä päivinä.
Pikkutöpösieppo
Pikkutöpösieppo (Batis perkeo) on afrikansieppojen heimoon kuuluva varpuslintu.
Kamtšatkan niemimaa
Kamtšatkan niemimaa sijaitsee Venäjän itäosassa Ohotanmeren, Beringinmeren ja Tyynenmeren välissä. Niemimaan pituus on noin 1 200 kilometriä, levein kohta 560 kilometriä ja pinta-ala noin 370 000 neliökilometriä eli vähän enemmän kuin Suomen.
Luonto
Kamtšatka on pinnanmuodoltaan varsin vaihteleva. Niemimaan keskiosissa kohoavat korkeat Sredinnyivuoret, rannikolla ja Kamtšatkajoen laaksossa maasto on paikoin alankoa. Vulkaaninen toiminta on vilkasta: alueella on 127 tulivuorta, joista 27 on toimivaa. Korkein huippu on tulivuori Kljutševskaja sopka (4 750 m). Niemimaalla on myös geysirejä. Niemimaan ilmasto vaihtelee eri alueilla. thumb|left|Kamtšatkalla on [[tulivuoria, kuvassa Avatša.]]
Pomeranssi
Pomeranssi eli hapanappelsiini (Citrus aurantium) on ruutakasveihin (Rutaceae) kuuluva sitruspuu (Citrus). Sen hedelmää kutsutaan myös samalla nimellä.
Pomeranssipuun korkeus vaihtelee kolmesta kymmeneen metriin. Sen oksasto on tiiviimpi kuin appelsiinipuulla.
Kilpisammalet
Kilpisammalet (Cinclidium) on hiirensammalten lahkoon kuuluva suku, johon kuuluu 2 Suomessa esiintyvää lajia. Molemmat lajit ovat elinvoimaisia.
Pomeranssi
Pomeranssi on kotoisin Kaakkois-Aasiasta ja sitä on ollut varhain jo eräillä Tyynen meren saarilla kuten Guamilla, Fidžillä ja Samoasaarilla. Arabit ovat tuoneet sen Europpaan, erityisesti Espanjaan. Nykyään sen pääviljelysaluetta ovat Florida ja latinalainen Amerikka.
Pomeranssia käytetään yleisesti marmeladin makuaineena, ja lisäksi jauhettua, kuivattua pomeranssinkuorta käytetään mausteena esimerkiksi piparkakuissa ja mämmissä sekä curação-liköörissä.
Nana Mizuki
Nana Mizuki (, 21. tammikuuta 1980 Niihama, Ehime, Japani) on japanilainen laulaja-lauluntekijä ja ääninäyttelijä. Hän debytoi ääninäyttelijänä vuonna 1998. Mizuki on ääninäytellyt muun sarjoissa Naruto, Love Hina, Shugo Chara! ja Mahōshōjo Lyrical Nanoha.
Hän oli ensimmäinen ääninäyttelijä, joka piti konsertin Tokyo Domessa.
Västeråsin kunta
thumb|262px|Västeråsin, [[Hallstahammarin kunta|Hallstahammarin, Skinnskattebergin, Köpingin, Arbogan ja Kungsörin kuntien alueella sijainneet pitäjät.]]
Västeråsin kunta on Västmanlandin läänissä sijaitseva Ruotsin kunta. Maakuntajaossa se kuuluu Västmanlandiin. Kunnan keskustaajama on Västerås.
Kunnan maapinta-ala on 958,83 neliökilometriä (1.1.2016) ja asukasluku 156 838 henkeä (31.12.2021).
Kuntajaon kehitys
Vuonna 1918 Sankt Ilianin ja Lundbyn maalaiskunnat liitettiin Västeråsin kaupunkiin. Badelundan maalaiskunta liitettiin kaupunkiin vuonna 1946.
Vuoden 1952 kuntauudistuksessa alueelle muodostettiin seuraavat "suurkunnat": Lisäksi Skeriken maalaiskunta liitettiin Västeråsin kaupunkiin. Kuntablokin kuntaliitokset suoritettiin pääosin vuonna 1967, jolloin Dingtunan, Kungsåran, Skultunan ja Tillbergan maalaiskunnat liitettiin Västeråsin kaupunkiin. Vuonna 1971 kaupunki muutettiin Västeråsin kunnaksi Ruotsin siirtyessä yhtenäiseen kuntamuotoon. Samalla kuntaan liitettiin vielä Rytternen seurakunta jaetusta Kolbäckin maalaiskunnasta. Kolbäckin muut seurakunnat Kolbäck ja Säby liitettiin Hallstahammarin kuntaan.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 4 549 Suomessa syntynyttä, mikä vastasi 3,3 prosenttia kunnan väestöstä.
Vielä vanhempien vuoden 1984 lopun tietojen mukaan 11,7 prosenttia kunnan asukkaista oli ulkomailla syntyneitä. Tuolloin kunnassa asui 6 321 Suomessa syntynyttä, mikä vastasi 5,4 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 194 740 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 49 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 14 taajamaa, joiden osuus kunnan väestöstä vuoden 2010 lopussa oli 93,3 prosenttia. Taajamien ulkopuolella asui tuolloin 9 171 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Kvicksundin taajamassa on 1 768 asukasta, ja se kuuluu myös Eskilstunan kuntaan. Koko Kärsta och Bredsdalin taajamassa on 261 asukasta, ja se kuuluu osin myös Enköpingin kuntaan. Irstan taajaman nimenä on joskus ollut myös Ullvi.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Västeråsin kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Västeråsin kunnanvaltuustossa vuodesta 1973 lähtien.
Piirit
thumb|right|250px|Kartta Västeråsin kunnan piireistä.
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Helinä-keiju
Helinä-keiju (joskus myös Heli; vuoden 2002 Peter Pan -käännöksessä Raikuli; ) on kuvitteellinen hahmo lastenkirjailija J. M. Barrien kirjassa Peter Pan ja siitä tehdyissä sovituksissa. Helinä-keiju esiintyi ensimmäistä kertaa valonsäteenä vuonna 1904 julkaistussa näytelmässä Peter Pan, joka ilmestyi 1911 kirjana nimellä Peter and Wendy. Nimi lyhennettiin myöhemmin muotoon Peter Pan.
Enn Vetemaa
thumb|Enn Vetemaa esiintyi kirjallisuusfestivaali [[HeadReadissa 29. toukokuuta 2011.]] Enn Vetemaa (20. kesäkuuta 1936 – 28. maaliskuuta 2017) oli virolainen kirjailija ja säveltäjä. Hän kuvaa teoksissaan usein taiteilijoita ja pohtii ihmisen vastuuta ja suhdetta omaan aikaansa. Proosan lisäksi hän julkaisi runoja ja näytelmiä.
Helinä-keiju
Helinä-keiju sai animaattori Marc Davisin kehittelemänä ihmisen hahmon vuonna 1953 Disneyn tekemässä animaatioelokuvassa Peter Pan. DisneyToon Studios tuotti tietokoneanimaatioelokuvan Helinä-keiju vuonna 2008. Se on ensimmäinen elokuva, jossa Helinä-keiju on pääosassa. Elokuva kertoo Helinä-keijusta, Keijupoukamasta ja sen keijuista. Vuonna 2009 julkaistiin animaatioelokuvan jatko-osa Helinä-keiju ja kadonnut aarre. Sarjan kolmas elokuva Helinä-keiju ja suuri keijupelastus julkaistiin vuonna 2010 ja neljäs Helinä-keiju ja siipien salaisuus vuonna 2012. Sarjan viimeisiksi elokuviksi jäivät Helinä-keiju ja merirosvokeiju ja Helinä-keiju ja Mikä-mikä-hirviön arvoitus, joista kumpikin julkaistiin vuonna 2014.
Enn Vetemaa
Vetemaa oli Viron televisiossa toimittajana 1965–1969. Vetemaan näytelmistä on suomennettu ainakin Illallinen viidelle (Öhtusöök viiele), jota esitettiin Tampereen, Kemin ja Varkauden teattereissa vuonna 1974. Sitä seuraavana vuonna Tampereen Teatteri toi näyttämölle Vetemaan näytelmän Mestareiden Pyhä Susanna (Püha Susanna ehk Meistrite kool).
Suomennettuja runoja
Runoja antologiassa 20 nykyvirolaista runoilijaa, toim. Raili Kilpi-Hynynen & Arvo Turtiainen, Helsinki: Tammi 1969. Runot on suomentanut Väinö Kirstinä.
Akseli Lipponen
Akseli Lipposen vanhemmat olivat kauppias Mikko Lipponen ja Katrina Sahipakka ja puoliso vuodesta 1913 Tyyne Alfhild Hellstén. Lipponen kävi seitsemän luokkaa lyseota ja työskenteli Viipurin toimituksessa 1899–1905. Uudessa Aurassa hän oli toimittaja 1906, Savottaressa 1907, Lounais-Hämeessä 1908 ja Uudessa Suomettaressa 1909–1919. Lipponen oli Suomalaisen puolueen puoluesihteeri 1915–1919 ja hän omisti hotellin Viipurissa vuodesta 1919. Vuonna 1927 Lipponen palasi Helsinkiin ja toimi sitten Uusi Suomi-lehden eduskuntatoimittajana. Hänellä oli useita sanomalehtialan luottamustoimia ja hän oli myös muun muassa Helsingin kaupunginvaltuuston jäsen.
Akseli Lipponen kuoli marraskuussa 1932 53-vuotiaana sydänkohtaukseen.
Akseli Lipponen oli Paavo Lipposen isoisä.
Freccia-luokka
Freccia-luokka oli Italian kuninkaallisen laivaston neljän 1929-1932 valmistetun hävittäjän muodostama alusluokka toisessa maailmansodassa.
Donatas Motiejūnas
Donatas Motiejūnas (s. 20. syyskuuta 1990 Kaunas) on liettualainen koripalloilija, joka edustaa Houston Rocketsia.
Ura
Motiejūnas aloitti koripallon Žalgiris-Arvydas Sabonis-koulussa. Hän pelasi BC Žalgirisin eri joukkueissa, joista hänet nostettiin kaudeksi 2007–2008 edustusjoukkueeseen. Motiejūnas debytoi 17-vuotiaana Euroliigassa. Seuraavaksi kaudeksi Motiejūnas siirtyi BC Aisčiain riveihin ja teki joukkueen riveissä 19,9 pistettä ottelua kohden Liettuan koripalloliigassa. Lisäksi hän pelasi Nike Hoop Summitissa. Kaudeksi 2009–2010 Motiejūnas siirtyi monivuotisella sopimuksella Pallacanestro Trevisoon. Kauden 2011–2012 hän pelasi puolalaisessa Asseco Prokom Gdyniassa. Kesällä 2012 Motiejūnas siirtyi Houston Rocketsiin nelivuotisella sopimuksella.
Kanjonin koulu
Kanjonin koulu on Tampereen Hervannassa sijaitseva alakoulu. Kanjonin koululla on luokkia yhdestä kuudenteen luokkaan sekä samassa rakennuksessa sijaitsee Kanjonin esikoulu. Kanjonin koululla on myös teknisen- ja tekstiilityön luokat. Koululla on myös tietokoneluokat ja liikuntasali. Koulun keittiön nimi on Herkkuhetki joka on Tampereen Aterian toimipaikka.
Kanjonin koulu yläasteelle siirtyvät menevät yleensä Pohjois-Hervannan kouluun. Koululla on myös kaksi englannin kielen luokkaa. Koulussa on kaksi käytävää ja musiikkiluokka. Kanjonin koululla on erityisopetukseen tarkoitettu luokka ja kirjastoluokka. Kanjonin koulussa on noin 200 oppilasta. Kanjonin koulu on myös osallistunut Yle TV2:n Kupletti-kisaan, jossa se sai hopealevyn. Kanjoninkoulu oli vuonna 2009 pronssilla jalkapallossa. Kanjonin koulu sijaitsee noin sata metriä Hervannan vesitornista.
Kanjonin koulun pihalla on kahdet keinut, kiipeilyteline, jalkapallokenttä, koripallokori ja yksi katos. Liikuntasalissa on neljä koripallokoria. Kouluun tulee myös Hallilasta viidennelle luokalle siirtyvät oppilaat ja Hallilan kolmoset ja neloset suorittavat Kanjonin koulussa käsityöopinnot. Hervannan jäähalli sijaitsee kanjonin koulun takana parkkipaikalla ja vieressä on myös Kanjonin päiväkoti. Vuonna 2009 kanjonin koulu voitti pronssia Tampereen futsaal turnauksessa.
David Faupala
David Faupala (s. 11. helmikuuta 1997 Bully-les-Mines) on ranskalainen jalkapalloilija, joka edustaa englantilaista Manchester Cityä. Pelipaikaltaan Faupala on hyökkääjä.
Faupala on RC Lensin kasvatti. Hän siirtyi seurasta vuonna 2015 englantilaisen Manchester Cityn juniorijoukkueeseen. Faupala teki debyyttinsä seuran paidassa helmikuussa 2016 FA Cupin ottelussa Chelseaa vastaan onnistuen maalinteossa.
Faupala on pelannut Ranskan alle 17- ja alle 18-vuotiaiden maajoukkueissa.
Patrick Davis
Patrick Michael Davis (s. 28. joulukuuta 1986 Sterling, Michigan, Yhdysvallat) on yhdysvaltalainen jääkiekkoilija, joka pelasi viimeksi SM-liigajoukkue Kalevan Pallossa kaudella 2015–2016. Kauden 2016–2017 hän päätti pitää välivuotta terveydellisistä syistä. Davis on lähtökohtaisesti pelipaikaltaan oikea laitahyökkääjä, mutta osaa pelata myös keskellä. Davis laukoo oikealta.
Junioriura
OHL-joukkue Kitchener Rangers varasi Davisin 64. pelaajana vuonna 2002. Hän pelasi kauden 2002–2003 USHL-joukkue Sioux City Musketeersissä ja MWEHL-joukkue Belle Tiressä, jonka jälkeen Davis siirtyi Rangersiin kaudeksi kaudeksi 2003–2004. Kaudella 2004–2005 hän pelasi CHL Top Prospects Gamessa. New Jersey Devils varasi Davisin neljännellä kierroksella 99. pelaajana NHL:n varautilaisuudessa 2005.
Kesken viimeisen OHL-kautensa 2005–2006 Davis siirtyi Rangersista Windsor Spitfiresin riveihin, jonka toiseksi paras maalintekijä (Paul McFarlandin kanssa) ja kolmanneksi paras pistemies hän oli tehtyään 38 runkosarjaottelussa tehot 22+29=51. Davis oli myös joukkueen eniten OHL-kauden aikana maaleja tehnyt pelaaja, jos huomioidaan hänen aiemmat Rangersissa tekemänsä 13 osumaansa. OHL-kauden jälkeen Davis pelasi myös kolme AHL-ottelua New Jersey Devilsin farmijoukkue Albany River Ratsissa.
Ammattilaisura
Kaudeksi 2006–2007 New Jersey Devilsin farmijoukkueeksi Albany River Ratsin tilalle tuli Lowell Devils, jossa Davis pelasi AHL:n tulokaskautensa tehden 41 runkosarjaottelussa tehot 5+13=18. Hän debytoi New Jerseyn NHL-joukkueessa kaudella 2008–2009. Kaudella 2009–2010 Davis pelasi yhdeksän NHL-ottelua tehden yhden maalin. Hänen NHL-uransa ensimmäinen ja toistaiseksi ainoa osumansa syntyi 23. tammikuuta 2010 Toronto Maple Leafsia vastaan. AHL:n puolella Davis pelasi pisteiden valossa parhaimman kautensa tehtyään 73 runkosarjaottelussa tehot 15+20=35. Hän oli Aleksandr Vasjunovin kanssa kahdella osumallaan Lowellin paras maalintekijä kevään 2010 pudotuspeleissä.
New Jersey Devilsin farmijoukkue palasi kaudeksi 2010–2011 Albanyyn ja siirtyi Albany Devils-nimeen. Helmikuussa 2011 Davis kaupattiin Michael Swiftin kanssa San Jose Sharksiin vaihdossa Jay Leachiin ja Steven Zalewskiin. Hän pelasi loppukautensa Worcester Sharksissa, eikä pelannut kauden aikana yhtään NHL-ottelua kummassakaan organisaatiossa. Kauden 2011–2012 Davis pelasi Saksan DEL-liigan Grizzly Adams Wolfsburgin riveissä. Hän edusti joukkuetta kauden aikana myös Spengler Cupissa. Kaudeksi 2012–2013 Davis siirtyi KHL-joukkue TsSKA Moskovan riveihin.
Kaudeksi 2013–2014 Davis siirtyi vuoden mittaisella sopimuksella SM-liigajoukkue Saimaan Pallon riveihin. Hän oli joukkueen paras maalintekijä ja kolmanneksi paras pistemies tehoilla 22+13=35 ja sijoittui koko SM-liigan maalipörssissä neljänneksi. Davisin osumista kuusi oli voittomaaleja, joita hän teki myös kolmen muun pelaajan ohella liigassa eniten. Kaudeksi 2014–2015 Davis siirtyi kaksivuotisella sopimuksella Oulun Kärppiin. Hänen oli kuitenkin vaikea löytää paikkaansa joukkueen pelisapluunasta. Loppukaudella Davis pelasi lopulta kokoonpanoon mahtuessaan lähinnä nelosketjun keskellä. Hän voitti kauden päätteeksi Suomenmestaruuden. Kesäkuussa 2015 Davisin sopimus kuitenkin purettiin yhteisymmärysessä pelillistä syistä. Heinäkuussa hänen vahvistettiin siirtyvän kaudeksi 2015–2016 vuoden mittaisella sopimuksella Kalevan Pallon paitaan. Davis jakoi 11 osumallaan joukkueen sisäisen pistepörssin kolmannen sijan Jesse Mankisen ja Joni Nikon kanssa.
Davis teki kaudeksi 2016–2017 vuoden mittaisen sopimuksen SaiPan kanssa. Hänen sopimuksensa purettiin kuitenkin jo kesäkuussa 2016 terveydellisistä syistä. Davisin lähdön taustalla oli hänen mukaansa pitkäaikainen vamma, joka vaatii leikkaushoitoa.
Floralia
Floralia oli Antiikin Rooman aikainen juhla, jota vietettiin vuosittain 28. huhtikuuta - 3. toukokuuta kasvillisuuden ja sadonkorjuun jumalattaren Floran kunniaksi. Sen vietto oli kansanomaista: kevään tuloa juhlistettiin tanssien ja kaupungeissa järjestettiin erilaisia näytöksiä ja esitettiin näytelmiä.
Sivén
Sivén on seuraavien suomalaisten henkilöiden sukunimi:
Lähdelehväsammalet
Lähdelehväsammalet (Rhizomnium) on hiirensammalten lahkoon kuuluva suku, johon kuuluu 5 Suomessa esiintyvää lajia. Niillä on yleensä runsaammin juurtumahapsia kuin muilla lehväsammalilla. Napalehväsammal on äärimmäisen uhanalainen ja kuusamonlehväsammal vaarantunut. Lähdelehväsammal, lettolehväsammal ja kilpilehväsammal ovat elinvoimaisia.
Porsche Taycan
Porsche Taycan on Porschen vuodesta 2019 lähtien valmistama edustusluokan neliovinen sedan-korinen sähköautomalli. Samaan tekniikkaan perustuu hieman myöhemmin esitelty Audi e-tron GT. Nimi ”Taycan” tulee turkin kielestä ja tarkoittaa ”vilkasta nuorta hevosta”, jolla viitataan Porschen logossa esiintyvään Stuttgartin vaakunaan, jossa on kuvattuna takajaloilleen nouseva hevonen.
Vuoden 2019 Euro NCAP -kolaritestistä Taycan sai tulokseksi täydet viisi tähteä.
Legnican piirikunta
Legnican piirikunnalla on yhteistä rajaa Polkowicen, Lubinin, Wołówin, Środan, Jaworin, Złotoryjan ja Bolesławiecin piirikuntien kanssa. vasen|pienoiskuva|220px|Piirikunnan väestöpyramidi 2014. Vuoden 2019 lopussa Legnican piirikunnassa arvioitiin olevan 55 166 asukasta, joista 50,9 prosenttia naispuolisia ja 49,1 prosenttia miespuolisia. Puolan väestönlaskennassa 2011 väkiluvun laskettiin olevan 54 627 ja sen ennakoidaan vuoteen 2050 mennessä pienenevän 51 295 asukkaaseen. Alle 18-vuotiaiden arvioidaan vuoden 2019 lopussa muodostaneen 18 prosenttia piirikunnan väestöstä, työikäisten 61 prosenttia ja eläkeikäisten 20,9 prosenttia väestön keski-iän ollessa 41,6 vuotta. Elävänä syntyneiden määrä oli vuonna 2019 yhteensä 471 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat lemkot, joita oli yhteensä 645 eli 1,2 prosenttia piirikunnan koko väestöstä.
Porsche Taycan
Taycan esiteltiin Frankfurtin autonäyttelyssä syyskuussa 2019. Mallin konseptiversio Mission E oli ollut esillä samassa näyttelyssä vuonna 2015. Tuotantomallissa pyrittiin säilyttämään suurin osa konseptiauton muotoiluelementeistä. Autossa on kuitenkin B-pilari ja normaalit ovet, kun taas konseptiautossa oli kaappariovet eikä lainkaan B-pilaria. vasen|pienoiskuva|Porsche Taycan Cross Turismo vasen|pienoiskuva|Porsche Taycan Sport Turismo Taycan perustuu Porschen varta vasten sähköautomalleja varten kehittämälle J1-pohjalevylle. Autossa on kaksi sähkömoottoria, yksi kummallakin akselilla. Etumoottorilla on aina kiinteä välityssuhde, kun taas takamoottorin vaihteistolla on kaksi nopeutta eri ajotilanteita varten. Ensimmäisenä esiteltiin suorituskykyisimmät Turbo- ja Turbo S -malliversiot. Sähkömoottorissa ei luonnollisesti voi olla turboahdinta, mutta Porsche nimesi mallit noudattaen samaa tapaa kuin polttomoottorimalleissaan. Turbon hetkellinen huipputeho on 671 hevosvoimaa ja Turbo S:n 750 hevosvoimaa. Normaalikäytössä kummankin mallin moottorien teho on kuitenkin 617 hevosvoimaa. Hieman myöhemmin esiteltiin perusmalli 4S, joka on saatavana kahdella eri kokoisella akulla. Performance Battery -versiossa tehoa on 530 hevosvoimaa, Performance Battery Plussassa 571 hevosvoimaa. Jälkimmäisessä versiossa on Taycan-malliston pisin toimintamatka, 463 kilometriä.
Maaliskuussa 2021 Porsche esitteli farmarimalli Taycan Cross Turismon. Autossa on vakiona Gravel Mode -ajotila, joka helpottaa ajamista epätasaisella tiellä. Lisävarusteena saa Off-Road-paketin, joka nostaa auton maavaraa 30 millimetrillä.
Edison-kanta
thumb|180px|230-volttinen [[vaihtovirta-hehkulamppu, jossa on E27 eli 27 millimetriä leveä Edison-kanta.]] thumb|E26-koon lampun istukka. Edison-kanta on hehkulamppujen kiinnitystapa ja standardi. Sen kehittäjä Thomas Edison patentoi keksintönsä vuonna 1881. Vuonna 1909 keksintö lisensoitiin General Electricin Mazda-tuotemerkille.
Edisonin kehittämässä kannassa on oikeakätinen metallinen kierre, joka sopii vastaavankokoiseen lampunpitimeen. Lampun kannan kärkeen tuodaan vaihejännite ja nolla on kytketty lampun kierteisiin. Edison-kantojen tyyppimerkinnät ovat muotoa Exx, jossa xx ilmaisee millimetreinä, minkä kokoiseen lampunpitimeen lamppu sopii. E viittaa edison-kantaan. On huomattava että mitta ei tarkoita lampun kierteiden halkaisijaa, vaan ilmaisee minkä kokoiseen pitimeen lamppu on yhteensopiva. Lampun kierteet ovat hieman lampunpidintä pienempiä, jotta lamppu mahtuu pitimeen.
Yleisimmät käytetyt hehkulamppujen edison-kannat ovat Euroopassa standardikoko E27 ja kynttilälampun E14. Pohjois-Amerikassa näitä vastaavat koot E26 ja kynttilälampun E13. Pienempiä kokoja käytetään muun muassa koristevaloissa. Suurimpia edison-kantoja käytetään suuritehoisissa purkauslampuissa.
Yleisurheilun Afrikan-mestaruuskilpailut 2006
Vuoden 2006 yleisurheilun Afrikan-mestaruuskilpailut käytiin 9. elokuuta – 13. elokuuta Bambousissa, Mauritiuksessa.
Toyota Prius C
Malli esiteltiin Aqua-nimisenä Tokion autonäyttelyssä marraskuussa 2011. Autossa on nelisylinterinen 1,5-litrainen (74 hv) bensiinimoottori sekä 61-hevosvoimainen sähkömoottori, joiden yhteisteho on 100 hevosvoimaa. Voimansiirtona on portaaton CVT-automaattivaihteisto ja etuveto. vasen|pienoiskuva|Facelift-mallin (2014) Toyota Prius C. Los Angelesin autonäyttelyssä marraskuussa 2014 esiteltiin kasvojenkohotuksen kokenut Prius C. Uudistuksia tehtiin etusäleikköön sekä ajo- ja takavaloihin. vasen|pienoiskuva|Facelift-mallin (2017) Toyota Prius C. Toinen kasvojenkohotus tuli vuonna 2017, jolloin malliin tehtiin muutoksia etupuskuriin, ajo- ja takavaloihin, etusäleikköön sekä konepeltiin. Autosta esiteltiin samalla myös crossover-versio, jossa on koria suojaavia mustia muoviosia, kattokaiteet ja perusmallista eroavia ulkonäöllisiä yksityiskohtia. vasen|pienoiskuva|Toyota Prius C Crossover
Biljoona
Huomaa, että nykyenglannin sana billion tarkoittaa yleensä miljardia eli lukua 109. Englannin kielessä biljoonasta käytetään usein sanaa trillion.
Geórgios Vasileíou
Geórgios ”Giórgos” Vasileíou (, s. 20. toukokuuta 1931 Famagusta, Kypros) on kyproslainen poliitikko, joka toimi kolmantena Kyproksen tasavallan presidenttinä vuosina 1988–1993. Vasileíou on myös Kyproksen Yhdistyneen Demokraattisen puolueen (EDI) perustaja. Hän toimi puolueen puheenjohtajana aina vuoteen 2005 asti. Poliittisten aktiviteettien lisäksi Vasileíou on ollut myös menestyvä liikemies.
Kyproksen EU-jäsenyysneuvotteluissa vuosina 1998–2004 Vasileíou toimi Kyproksen pääneuvottelijana.
Vasileíou on naimisissa Androúlla Vasileíoun kanssa ja parilla on kolme lasta.
Ohotanlokki
Ohotanlokki (Larus schistisagus) on itäaasialainen lokkilaji. Sen esiintymisalue käsittää Venäjän kaukoidän Kamtšatkan niemimaalta Navarinin niemeen ja Vladivostokiin, sekä Japanin Honshūn koillisosan ja Hokkaidōn. Vierailee kesäisin säännöllisesti Länsi-Alaskassa ja talvisin harhailee harvoin Uuteen-Englantiin tai Teksasiin asti. Lajin holotyypin kuvaili Leonhard Hess Stejneger Kamtšatkalta 1884.
Lajista on Suomessa kaksi havaintoa, Espoosta 3. marraskuuta 2012, Kouvolan Kuusankoskelta 23. tammikuuta 2021, josta se siirtyi Kotkaan 26. tammikuuta 2021.
Lääketieteen opiskelu Suomessa
thumb|Lääkärinä työksentelevien opiskelijoiden ja valmistuneiden lääkäreiden oikeudet myöntää Sosiaali- ja terveysalan lupa- ja valvontavirasto Valvira. Lääketieteen opintojen päämäärä Suomessa on vähintään lääketieteen lisensiaatin (lyh. lääket. lis. ja LL ) tutkinnon suorittaminen, jonka jälkeen suomalaista terveydenhuoltoa valvova Valvira voi myöntää ammatinharjoittamiseen vaadittavat lääkärinoikeudet tutkinnon suorittaneelle henkilölle. Suomessa käytetty ammattinimike lääkäri viittaa Valviran laillistamaan terveydenhuollon ammattilaiseen.
Peruskoulutus
Lääkärikoulutusta annetaan Suomessa Helsingin, Turun, Tampereen, Itä-Suomen (Kuopion kampus) ja Oulun yliopistojen lääketieteellisissä tiedekunnissa. Lääkärin peruskoulutus Suomessa on lääketieteen lisensiaatin tutkinto. Koulutus kestää kuusi vuotta ja sen laajuus on vähintään 360 opintopistettä (250 opintoviikkoa), joka on käytännössä lähes kokonaisuudessaan pakollista opetusta. Valinnaisia opintoja on tiedekunnasta riippuen enimmillään muutamia kymmeniä opintopisteitä.
thumb|left|250px|Opiskelu lääketieteellisessä tiedekunnassa on Suomessa kovan hakupaineen alla. Prekliiniseksi vaiheeksi kutsuttu vaihe suoritetaan koulutuksen kahden ensimmäisen vuoden aikana. Prekliinisen vaiheen opintotavoitteisiin kuuluu muun muassa terveen ihmiskehon rakenteen ja toiminnan, farmakologiaan, biokemiaan, kehitysbiologiaan, histologiaan sekä solu- ja molekyylibiologiaan opiskelua. Prekliininen vaihe (opintovuodet 1-2) on luonteeltaan melko teoreettista ja tällöin ei vielä työskennellä potilaiden kanssa. Ensimmäisten kahden tai kahden ja puolen vuoden jälkeen opiskelija saa arvonimen lääketieteen kandidaatti (lyh. lääket. kand. ja LK), mutta ei tutkintoa. Opintojen toisessa vaiheessa (kliininen vaihe) opiskellaan käytännön lääkärin työssä tarvittavia taitoja, potilastyötä ja sairauksien diagnosointia ja hoitoa käytännössä sekä opiskellaan erikoisaloja. Kliininen koulutus ja harjoittelu tapahtuu lähinnä opetussairaalassa. Neljännen vuoden opintojen jälkeen - mikäli vaadittavat kurssit on suoritettu - voi hakea osittaisella laillistuksella kesätöihin sairaalaan lääkäriksi ja viidennen vuoden jälkeen terveyskeskukseen terveyskeskuksessa. Tutkintoon kuuluva sairaala- ja terveyskeskusharjoittelu on mahdollista kolmannen opintovuoden jälkeen ja se suoritetaan tyypillisesti kesätöiden yhteydessä.
thumb|right|Itä-Suomen yliopistolla lääketieteen opiskelu tapahtuu pääosin KYS:in sairaalalla. Peruskoulutuksen rakenne vaihtelee hieman eri tiedekuntien kesken: osassa on käytössä perinteisempi malli, jossa eri oppiaineet ovat omia kokonaisuuksiaan, kun taas toisissa tiedekunnissa opetusta on integroitu oppiaineiden ja kliinisten ja prekliinisten opintojen välillä. Helsingin yliopistossa on maan ainoa ruotsinkielinen opintolinja, jolle hyväksytään 5 % lääkärikoulutukseen otettavien opiskelijoiden määrästä.
BMW X4 (F26)
BMW F26 on BMW X4:n ensimmäisen sukupolven malli, jota valmistettiin vuosina 2014–2018. Sen seuraajaksi tuli BMW G02.
Lääketieteen opiskelu Suomessa
Lisäkoulutus
Peruskoulutuksen jälkeen lääkäri anoo Sosiaali- ja terveysalan lupa- ja valvontavirastolta (Valvira) laillistamista eli oikeutta harjoittaa ammattia laillistettuna lääkärinä toisen johdon ja valvonnan alaisena. Jotta lääkäri voisi harjoittaa ammattiaan itsenäisesti, hänen tulee EU-säännösten mukaan suorittaa peruskoulutuksen lisäksi kolmivuotinen perusterveydenhuollon lisäkoulutus (eurovaihe).
BMW X4 (F26)
BMW X4 (F26) 2014–2018
BMW F26 esiteltiin New Yorkin autonäyttelyssä huhtikuussa 2014. Se perustuu X3 (F25) -malliin, mutta on muotoiltu coupémaisemmaksi. X3:een verrattuna X4 on 36 millimetriä matalampi ja 14 millimetriä pidempi.
Lääketieteen opiskelu Suomessa
Lisäkoulutus
Lisäkoulutukseen kuuluu käytännön lääkärinä työskentelyä sairaalassa ja terveyskeskuksessa sekä pieni määrä terveydenhuollon hallinnon koulutusta. Toukokuun alusta 2011 lähtien valmistuneen lääkärin on tullut suorittaa yleislääkärin erityiskoulutus eli YEK. Se vastaa entistä perusterveydenhuollon lisäkoulutusta eli ns. eurovaihetta ja mahdollistaa lääkärinä toimimisen EU/ETA-alueella. Vuodesta 2019 alkaen opinto-oikeuden kestona yleislääketieteen erityiskoulutukseen on ollut 6 vuotta.
Varsinainen YEK-koulutus kestää kokopäiväisenä Suomesta tai Belgiasta lääketieteen lisensiaateiksi (LL) valmistuneille kaksi vuotta, kun taas muille kolme vuotta. Vuoden ero johtuu tutkintojen välisestä erosta, Suomessa ja Belgiassa annetukseen opetukseen sisältyvästä kliinisestä koulutuksesta voidaan hyväksilukea vuoden suoritus. Muualla kuin Suomessa lääkäriksi valmistuneilta edellytetään 3 vuotta työkokemusta ammatinharjoittamisoikeuden myöntämisen jälkeen.
Corroboreenkonna
Corroboreenkonna (Pseudophryne corroboree) on Australiassa tavattava sammakkolaji. Se elää etelässä  ja erittäin uhanalainen Pseudophryne pengilleyi pohjoisemmassa. Aiemmin niitä pidettiin saman lajin eri muotoina.
Corroboreenkonna on pituudeltaan 2,2 - 3 cm, naaraat ovat koiraita isompia. Sen selkäpuolella on kirkkaan keltaisella pohjalla mustia viivoja jotka eivät katkeile. Selkäkuvio on yksi lähilajit erottava tuntomerkki: Pseudophryne pengilleyi on kellanvihreällä pohjalla mustia, katkeilevia viivakuvioita.
Corroboreenkonnaa on tavattu vain pienellä alueella Uusi Etelä-Walesin osavaltiossa 1200–1700 metrin korkeudella. Se kutee matalissa lätäköissä ja ojissa sekä kosteilla ruohoalueilla. Kutuajan ulkopuolella se liikkuu myös metsässä ja nummilla.
Alvar Aallon Helsingin keskustasuunnitelma
Alvar Aallon Helsingin keskustasuunnitelma oli Alvar Aallon vuonna 1961 Helsingin kaupunginhallituksen toimeksiannosta laatima asemakaavasuunnitelma, joka koski Helsingin ydinkeskustan läheisyydessä olleita silloin vielä rakentamattomia tai vajaasti rakennettuja alueita. Suunnittelualue käsitti lähinnä Helsingin päärautatieaseman luoteispuolella sijainneen silloisen tavararatapiha-alueen, Töölönlahden lähiympäristön sekä Kampin pohjoisosan Mannerheimintieltä Leppäsuon alueelle ja Mechelininkadulle saakka. Myöhemmin 1960-luvulla Aalto laati suunnitelmasta muutamia hieman muunnettuja versioita, ja saamansa arvostelun vuoksi vielä vuonna 1972 uudistetun version, jossa varsinkin Hesperian puistoon suunniteltua rakentamista oli oleellisesti vähennetty.
Tausta
Sen jälkeen kun Suomen ensimmäinen rautatie Helsingistä Hämeenlinnaan vuonna 1862 valmistui, rakennettiin päärautatieaseman lounaispuolelle vähitellen laaja tavara- ja huoltoratapiha-alue, jonka yhteydessä oli myös Valtionrautateiden konepaja. Ratapiha rakennettiin suurelta osin täytemaalle entisen Kluuvinlahden sekä Töölönlahden eteläosan paikalle. Alun perin se oli kaupungin rakennetun alueen rajalla tai sen ulkopuolella, mutta jäi kaupunkialueen laajetessa sen sisään. Uuden rakennusmaan saamiseksi keskusta-alueelle ryhdyttiin jo 1900-luvun alussa suunnittelemaan tavararatapihan siirtämistä Pasilaan, mikä kuitenkin toteutui lopullisesti vasta 1980-luvulla.
Sukaattisitruuna
Sukaattisitruuna (Citrus medica) on ruutakasveihin (Rutaceae) kuuluva sitruspuu (Citrus). Se on peräisin Itä-Aasiasta, jossa se kasvaa sekä villinä että viljeltynä, mutta nykyään sitä viljellään eniten Välimeren maissa. Sukaattisitruunasta tunnetaan myös viljelymuunnos, jonka hedelmät ovat uurteisia tai sormimaisesti jakaantuneita. Sen hedelmää on kutsuttu "Buddhan kädeksi" tai "sormisukaattisitruunaksi".
Alvar Aallon Helsingin keskustasuunnitelma
Tausta
Kampin alueesta suuri osa kuului Venäjän vallan aikana Turun kasarmiin liittyneeseen varuskunta-alueeseen, ja keskeisen osan alueesta muodosti suuri harjoituskenttä. Kasarmin päärakennus kuitenkin tuhoutui Suomen sisällissodassa vuonna 1918, ja itsenäistyneen Suomen puolustusvoimat luopuivat ennen pitkää jäljelle alueen jäljelle jääneistäkin rakennuksista. Kun ne enimmäkseen on aikojen kuluessa purettu, myös tältä alueelta vapautui runsaasti rakennusmaata. Yksi kasarmin sivurakennuksista kuitenkin muutettiin vuonna 1935 Helsingin linja-autoasemaksi, minkä jälkeen sen läheisyydessä laaja maa-alue oli useiden vuosikymmenien ajan linja-autojen lähtölaiturialueena.
Sukaattisitruuna
Sukaattisitruunan on arveltu olevan pomelon ja mandariinin ohella yksi kolmesta kantalajista, joiden risteytymistä muut sitruspuut ovat saaneet alkunsa. Sukaattisitruuna on myös Euroopassa kauimmin tunnettu sitrushedelmä. Se tuli Kreikassa tunnetuksi Aleksanteri Suuren sotaretkien jälkeen noin 300 eaa., ja jo Theofrastos kuvasi sen tarkoin. Vanhalla ajalla sitä käytettiin etupäässä lääkekasvina, mutta sitä arvostettiin myös sen hienon aromin vuoksi. Nimi Citrus, jota nykyään käytetään koko suvusta, tarkoitti alkujaan nimenomaan sukaattisitruunaa.
Alvar Aallon Helsingin keskustasuunnitelma
Suunnitelman sisältö
Oleellisena osana Alvar Aallon suunnitelmaa olivat keskustaan suunnitellut uudet liikenneväylät. Niitä olivat keskustaan pohjoisesta johtanut sisääntuloväylä, Vapaudenkatu, joka olisi toteutettu pitkänä viaduktina rautatien yläpuolelle ja ulottunut rautatieaseman läheisyydestä Pasilaan, sekä Keskustan kehäväylä. Kehäväylän länsiosa olisi rakennettu silloisen satamaradan viereen Pohjoisen ja Eteläisen rautatiekadun väliseen, levennettävään kuiluun, itäosa taas viaduktina Kaisaniemen puiston yli, jolloin se olisi päättynyt Kaisaniemen- ja Unioninkatujen risteyksessä olevaan liikenneympyrään.
Sukaattisitruuna
Sukaattisitruunaa ei käytetä tuoreina hedelminä, mutta sen kuoresta saatavaa sukaattia käytetään varsinkin leivonnaisissa. Sen hedelmiä käytetään sokeroituina, kuivattuina ja kuutioituina muun muassa englantilaisen jouluhedelmäkakun mausteeksi. Sitä voidaan käyttää myös kalaruokien mausteena. Sokeroidut hedelmät valmistetaan sitruunankuorista.
Sukaattisitruunaa käytetään rituaalisesti juutalaisten sukkot-juhlassa. Tässä yhteydessä siitä käytetään nimeä etrog.
Vares – Sheriffi
Vares – Sheriffi on vuonna 2015 ensi-iltansa saanut suomalainen rikoselokuva, jonka on ohjannut Hannu Salonen. Elokuva on Vares-elokuvasarjan yhdeksäs osa.
Alvar Aallon Helsingin keskustasuunnitelma
Suunnitelman sisältö
Helsingin vanha keskusta, erityisesti Kauppatorin ja Senaatintorin ympäristö olisi jäänyt ennalleen, mutta sen laajennukseksi olisi rakennettu moderni keskusta-alue Rautatieaseman ja Töölönlahden väliselle alueelle. Keskeisen osan siitä olisi muodostanut laaja kolmionmuotoinen aukio, Keskustori eli Terassitori, jolle myöhemmin vuonna 1968 ehdotettiin myös nimeä Itsenäisyydenaukio. Se olisi ulottunut Mannerheimin patsaalta Töölönlahden rantaan saakka ja olisi suurelta osin ollut kolmitasoinen, niin että ylempien torikansien alle olisi sijoitettu runsaasti liiketilaa ja pysäköintitilaa noin 2 000 autolle. Aalto koki, että vanha empirekeskusta edusti Suomen suuriruhtinaskunnan ja keisarivallan aikaa, kun taas Töölönlahden alueelle suunniteltu uusi hallinto- ja liikekeskusta olisi itsenäisen ja demokraattisen Suomen arvovaltakeskus, ”isänmaan uusi sydän”.
Töölönlahden länsirantaa olisi pengeretty, ja sinne, osittain täytemaalle olisi rakennettu vesirajaan kiinni rivi julkisia kulttuurirakennuksia, joiden julkisivut olisivat peilautuneet veden pintaan. Ne olisivat mahdollisesti olleet Suomen Akatemian toimitalo, Suomen arkkitehtuurimuseo, konserttitalo, oopperatalo tai teatteri, kaupungin pääkirjasto, kaupungin­museo ja suuri taidemuseo. Ajatuksena oli, että tämä veteen peilautuva valkoisten, kolmi- tai nelikerroksisten rakennusten rivistö antaisi kaikille Helsingin keskustaan rautatietä tai uutta Vapaudenkatua pitkin saapuville kaupungista komean ensivaikutelman ja muodostaisi samalla myyvän ”näyteikkunan”. Alvar Aalto itse vertasi rakennusriviä myös Venetsian renessanssipalatseihin. Aalto halusi vähentää Töölönlahden luonnontilaisuutta, ja sen sijaan hän tavoitteli ”kaupunkirakenteellista luontoa”. Uudisrakennusten ja Mannerheimintien väliin olisi kuitenkin jäänyt kapeahko puistovyöhyke.
Vares – Sheriffi
Suomen elokuvasäätiö myönsi elokuvalle 530 000 euron tuotantotuen. Elokuvaa kuvattiin kesällä 2014 Turussa.
Alvar Aallon Helsingin keskustasuunnitelma
Suunnitelman sisältö
Pasilaan Aalto sommitteli eräänlaista keskustan reserviä, ”Helsinki pohjoista”. Kampin alue varattiin liike-elämän laajentumisalueeksi. Keskustan kehäväylältä Mannerheimintielle johtanut liittymätie olisi kulkenut nykyisen Hotelli Presidentin korttelin halki ja liittynyt Mannerheimintiehen Simonkadun risteyksen kohdalla, jossa Forumin silloisen matalan liiketalon paikalle rakennettava uudisrakennus olisi sijoitettu noin 45 asteen kulmaan sekä Mannerheimintiehen että Simonkatuun nähden. Lasipalatsin paikalle olisi rakennettu korkea, viuhkamaisesti sijoiteltu liikerakennus. Uuden linja-autoaseman paikaksi Aalto osoitti Runebergin- ja Malminkatujen välisen, silloin vajaasti rakennettuna varastoalueena olleen korttelin. Lasipalatsin ohella myös vanha linja-autoasemarakennus ja Nikolajeffin talo olisi purettu.
Vares – Sheriffi
Vastaanotto
Episodi-lehden Esa Karell antoi elokuvalle kolme tähteä ja piti Hannu Salosen valintaa ohjaajaksi onnistuneena. Hän kiitti arviossaan erityisesti Karoliina Blackburnin roolisuoritusta: ”Kerrankin Vareksen naisrooli on uskottava ja enemmän kuin tasavertainen Jussin rinnalla.”
Alvar Aallon Helsingin keskustasuunnitelma
Hyväksyminen ja arvostelu
Keskusta­suunnitelma otettiin vastaan myönteisesti kaupunginvaltuustossa ja lehdistössä. Sitä kuvailtiin muun muassa nerokkaaksi ja vallankumoukselliseksi. Kaupunginvaltuusto hyväksyi suunnitelman edelleen kehittämisen pohjaksi alustavasti jo vuonna 1961 sekä uudestaan vuonna 1966. Vuonna 1967 Töölönlahden ja Hesperian puiston alueelle vahvistettiin jo suunnitelmaan perustuva asemakaavakin, jonka mukaisesti Finlandia-taloa alettiin rakentaa.
Vares – Sheriffi
Vastaanotto
Helsingin Sanomien Nyt-liite antoi elokuvalle kaksi tähteä. Pertti Avola kritisoi tarinaa ja hahmoja, jotka tuovat hänen mukaansa mieleen ”enemmän vanhat naiivit kioskidekkarit kuin nykypäivän”. Hänen mukaansa uusi ohjaaja onnistuu kuitenkin piristämään elokuvasarjan uusinta osaa.
Alvar Aallon Helsingin keskustasuunnitelma
Hyväksyminen ja arvostelu
Suunnitelma sai kuitenkin osakseen myös kasvavaa arvostelua. Eniten arvosteltiin Hesperian puistoon sijoitettavaa rakennusriviä, sillä Alvar Aallon ajatuksista poiketen ranta haluttiin yhä yleisemmin säilyttää luonnonmukaisena. Myös suunniteltua Vapaudenkatua arvostelivat ankarasti muun muassa eräät asukasjärjestöt sekä erityisesti Enemmistö ry, sillä sen pelättiin suuresti lisäävän autoliikennettä keskikaupungilla. Kun hanke on myöhemminkin eri yhteyksissä tullut esille, kaupunginvaltuusto on hylännyt sen kaksi kertaa.
Vares – Sheriffi
Vastaanotto
Keskisuomalaisen kriitikko Marko Ahonen ja HS:n Avola nostavat molemmat esiin elokuvan yhtäläisyydet Quentin Tarantinon ja Robert Rodriguezin tyyliin. Ahonen kritisoi elokuvan heikkoa käsikirjoitusta ja ”tarinankerronnallista sekasotkua”. Hänen mukaansa ”lopputulos on lähempänä freakshowta kuin rikosjännäriä”.
Alvar Aallon Helsingin keskustasuunnitelma
Hyväksyminen ja arvostelu
Saamansa arvostelun vuoksi Alvar Aalto itse laati suunnitelmasta vuonna 1972 uuden version, jossa Töölönlahden länsirantaan sijoitettu rakennusrivi oli poistettu. Silloin jo rakennetun Finlandia-talon lisäksi alueelle olisi tämän suunnitelman mukaan tullut vain yksi uusi rakennus, Suomen kansallisooppera. Se kuitenkin olisi edelleen sijoitettu aivan rantaan Helsinginkadun varteen, toisin sanoen hieman idemmäksi kuin mihin se myöhemmin rakennettiin. Uutta rakennusalaa suunniteltiin sen sijaan silloisen Messuhallin, nykyisen Töölön kisahallin itäpuolelle, jolloin Stadionin edessä oleva aukio olisi kaventunut, mutta olisi ulottunut eteläpäässään Töölönlahden rantaan saakka uuden oopperatalon eteläpuolella.
Toteutuneet osat ja myöhemmät suunnitelmat
Innokkuutta keskustasuunnitelman toteuttamiseen vähensi 1970-luvun öljykriisi, joka kallisti autoilua. Liikenne ei kasvanut odotetulla tavalla. Suunnitelmasta on toteutettu vain Finlandia-talo, joka alkuperäisen suunnitelman mukaan olisi ollut eteläisin Töölönlahden länsirantaan suunnitelluista julkisista rakennuksista, sekä Kamppiin rakennettu Sähkötalo.
Vares – Sheriffi
Vastaanotto
Elokuva oli Suomen katsoituin ensi-iltaviikonloppunaan (31 744 katsojaa) ja myös toisella esitysviikollaan (20 464 katsojaa).
Alvar Aallon Helsingin keskustasuunnitelma
Toteutuneet osat ja myöhemmät suunnitelmat
Suunnitelmaan kuulunut osa Kamppia rakennettiin 1970-luvulta lähtien pala palalta, enimmäkseen Alvar Aallon suunnittelemasta poikkeavalla tavalla. Sen sijaan vielä vuonna 1986 pidetyssä Kampin ja Töölönlahden alueen suunnittelukilpailussa, jossa ensimmäinen palkinto jaettiin kolmen toisistaan muutoin suuresti poikkeavan ehdotuksen (Jan Söderlundin, Arto Sipisen ja Ilmo Valjakan) kesken. Kaikkiin näihin voittaneisiin ehdotuksiin sisältyi Alvar Aallon ehdottama, Postitalon edustalta Töölönlahden rantaan ulottunut Keskustori, eri tavoin muunnellussa muodossa. Kun kuitenkin Kiasma myöhemmin rakennettiin tämän alueen eteläpäähän, aiemmin aukion osaksi varatulle alueelle, voidaan aukiosuunnitelma katsoa lopullisesti hylätyksi. Alueelle rakennetun Musiikkitalon ja keskusta­kirjaston välissä on nykyisin huomattavasti pienempi aukio, Kansalaistori.
Alkuperäisen suunnitelman mukaisen Keskustan kehäväylän on myöhemmissä suunnitelmissa korvannut kokonaan tunneliin rakennettava Keskusta­tunneli, joka ulottuisi Länsiväylältä Sörnäisten rantatielle saakka. Tunneli on sisältynyt tilanvarauksena muun muassa vuoden 2002 yleiskaavaan.
Montereynmänty
Montereynmänty, myös radiatamänty, (Pinus radiata) on mäntyjen sukuun kuuluva puu, joka on alun perin kotoisin Pohjois-Amerikan Kaliforniasta, missä sitä esiintyy paikoitellen rannikkometsissä Yhdysvalloissa ja Meksikossa. Sen Isla de Cedrosin alapopulaatio on vakaa, mutta muut populaatiot jatkuvasti pienenemään päin. Siksi laji luokitellaan nykyään erittäin uhanalaiseksi.
Montereynmännyn neulaset ovat kirkkaanvihreitä ja ne kasvavat kolmittain. Ne ovat 10–15 senttimetriä pitkiä. Vaaleanruskeat 7–14 senttimetriä pitkät kävyt kypsyvät toisena vuotenaan. Ne voivat säilyä useita vuosia avautumattomina. Puu kasvaa noin 30 metriä korkeaksi.
Levinneisyys
Alkuperäisenä montereynmänty esiintyy Kalifornian rannikkoseudulla Yhdysvalloissa ja Meksikossa. Yhdysvaltojen puolella esiintyy lajin tyyppimuunnos radiata, joka kasvaa kolmena erillisenä populaationa Kalifornian osavaltiossa. Meksikon puolella kasvaa ulkonäöltään hieman poikkeava muunnos binata, jonka populaatioista toinen kasvaa Kalifornian niemimaan edustan Cedros-saarella ja toinen etäämmällä rannikosta Tyynellämerellä Guadalupe-saarella.
Montereynmänty on levinnyt viljeltynä hyvin laajalle, sillä se on yleinen puulaji etenkin lauhkeiden alueiden puuviljelmillä. Montereynmäntyä viljellään runsaasti esimerkiksi Chilessä, missä mäntyviljelmien pinta-ala on noin 1,4 miljoonaa hehtaaria. Muita viljelyalueita ovat muun muassa Uusi-Seelanti, Etelä-Afrikka ja Espanja.
thumb|vasen|Montereynmännyn käpy.
Kivimäen koulu
<mapframe latitude="60.2805" longitude="24.8604" zoom="17" width="400" height="300" />Kivimäen koulu on vuonna 1974 perustettu koulu Martinlaaksossa Vantaalla. Koulussa annetaan opetusta peruskoulun luokka-asteille 1–6. Koulussa opiskeli 413 oppilasta lukuvuonna 2019–2020. Koulun rehtori on Riitta Ruokonen, apulaisrehtori Pia Yliluoma ja koulusihteeri on Kirsi Pentinmäki.
Rumeliini
Rumeliini (Citrus × tangelo), jota kutsutaan toisinaan myös nimillä tangelo ja ugli, on ruutakasveihin (Rutaceae) kuuluva sitruspuu (Citrus). Samalla nimellä kutsutaan myös sen hedelmää. Rumeliini on greipin (Citrus × paradisi) ja mandariinin (Citrus reticulata) risteymä ja kotoisin Jamaikalta, mistä se löydettiin vuonna 1924.
Kuvaus
Rumeliinipuu kasvaa 5–7 metriä korkeaksi. Lehdet ovat muiden sitruspuiden tapaan nahkeat, kiiltävän kirkkaanvihreät. Hedelmät kasvavat 6–12 kappaleen ryppäinä ja pysyvät puussa viikkoja kypsymisen jälkeenkin.
Rumeliinin hedelmä on suuren greipin kokoinen, epämääräisen muotoinen, kuoreltaan vihreänkeltainen ja röpelömäinen. Hedelmäliha on mehukas ja maukas.
Pystylehväsammalet
Pystylehväsammalet (Mnium) on hiirensammalten lahkoon kuuluva suku, johon kuuluu 7 Suomessa esiintyvää lajia.
Robin Wikman
Robin Wikman voi tarkoittaa seuraavia henkilöitä:
Romanian kansanterveyslaitos
Romanian kansanterveyslaitos (lyhennys INSP; ) on Romanian pääkaupungista Bukarestista käsin toimiva valtiollinen kansanterveyden tutkimuslaitos. INSP toimii maan terveysministeriön alaisuudessa. Laitosta johtaa Simona Pârvu.
Romanian kansanterveyslaitoksen organisaatioon kuuluu neljä kansallista tutkimuslaitosta ja sillä on kuusi alueellista toimipistettä (Bukarest, Cluj, Iasi, Timisoara, Targu Mures, Sibiu). Kansallisista tutkimuslaitoksista mainittakoon erityisesti Romanian kansallinen tartuntatautikeskus (, lyhenne CNSCBT), joka on vuoden 2020 covid-19-epidemian aikana tuottanut kattavia viikoittaisia katsauksia tautitilanteesta Romaniassa. Testatusti Covid-19-tautiin sairastuneiden viikkotasoitettu lukumäärä nousi heinäkuussa 2020 noin kolminkertaiseksi kevään 2020 tasoon verrattuna. Viikottaisten kuolonuhrien määrä ylitti jo elokuussa 2020 selvästi keväällä 2020 todetun ensimmäisen aallon tason.
Roza Tamarkina
thumb|right|Roza Tamarkina (1937)
Roza Vladimirovna Tamarkina (23. maaliskuuta 1920 Kiova – 5. elokuuta 1950 Moskova) oli neuvostoliittolainen pianisti.
Tamarkina syntyi juutalaisperheeseen ja aloitti pianonsoiton lapsena Kiovassa. Hän valmistui vuonna 1940 Moskovan konservatoriosta Aleksandr Goldenveizerin pianoluokalta. Samana vuonna hän aloitti Goldenveizerin johdolla täydentävät opinnot, joita jatkoi vuosina 1943–1945 Konstantin Igumnovin johdolla. Julkisen esiintymisen Tamarkina aloitti 15-vuotiaana. Hän sai toisen palkinnon kolmannessa kansainvälisessä Frédéric Chopin -pianokilpailussa vuonna 1937. Tamarkina oli Emil Gilelsin ensimmäinen vaimo. Pariskunta avioitui vuonna 1940, mutta erosi vuonna 1944.